Predkladacia   správa

Podľa § 102 ods. 1 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“) určuje platové náležitosti predstaveným v politickej funkcii vláda Slovenskej republiky.

V súlade s § 105 zákona o štátnej službe vláda Slovenskej republiky nariadením č. 613 z 5. decembra 2007 zvýšila s účinnosťou od 1. januára 2008 platové tarify štátnych zamestnancov o 3 %. Zvýšenie sa vzťahuje aj na štátnych zamestnancov – predstavených v politickej funkcii. Na základe uvedeného sa predkladá návrh na určenie platových náležitostí prednostom krajských stavebných úradov dňom 1. januára 2008.

Materiál, vzhľadom na jeho charakter, nebol predmetom pripomienkového konania.